C 168/18

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2022/C 168/16)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O ŠTANDARDNEJ ZMENE JEDNOTNÉHO DOKUMENTU

„Costers del Segre“

PDO-ES-A1523-AM03

Dátum oznámenia: 26.1.2022

OPIS A DÔVODY SCHVÁLENEJ ZMENY

1. Zmena podmienok používania pojmov „barrica“ („sud“) a „roble“ („dub“)

OPIS:

V súvislosti s pojmom „barrica“ („sud“) sa prijalo rozhodnutie vypustiť odkaz na dub a zvýšiť objem nádob z 330 litrov na 600 litrov.

Pokiaľ ide o maximálny objem dubových nádob, v prípade ktorých sa používa pojem „roble“ („dub“), prijalo sa rozhodnutie zvýšiť ich objem z 330 litrov na 600 litrov.

Táto zmena sa týka bodu 2.5 špecifikácie výrobku, na jednotný dokument však vplyv nemá.

Ide o štandardnú zmenu, pretože nespĺňa žiadne z kritérií stanovených v článku 14 ods. 1 delegovaného nariadenia (EÚ) 2019/33.

DÔVODY:

Podmienky v špecifikácii výrobku na používanie týchto pojmov boli prísnejšie ako podmienky na vnútroštátnej úrovni, ktoré sú stanovené v prílohe III (článok 17) ku kráľovskému dekrétu č. 1363/2011 zo 7. októbra 2011, ktorým sa vykonávajú právne predpisy EÚ o označovaní, obchodnej úprave a identifikácii niektorých vinárskyh výrobkov. Touto zmenou sa podmienky zosúlaďujú s vnútroštátnymi ustanoveniami.

2. Vypustenie minimálneho prirodzeného obsahu alkoholu hrozna určeného na výrobu vína a likérového vína

OPIS:

Prijalo sa rozhodnutie vypustiť minimálny prirodzený obsah alkoholu vín a likérových vín v obj. %.

Táto zmena sa týka bodu 3.2 špecifikácie výrobku, na jednotný dokument však vplyv nemá.

Ide o štandardnú zmenu, pretože nespĺňa žiadne z kritérií stanovených v článku 14 ods. 1 delegovaného nariadenia (EÚ) 2019/33.

DÔVODY:

Táto zmena je reakciou na potreby našich vinárskych podnikov v dôsledku účinkov zmeny klímy, ktorá spôsobuje extrémne prejavy počasia meniace sa z roka na rok. Konečným cieľom je získať vína najvyššej kvality s príjemnou rovnováhou medzi alkoholom a kyslosťou.

3. Rozšírenie vymedzenej oblasti

OPIS:

Doplnili sa dve nové obce a tri ďalšie obce, ktoré boli zahrnuté len čiastočne, sa začlenili v plnom rozsahu.

Táto zmena sa týka bodu 4 špecifikácie výrobku a bodu 6 jednotného dokumentu.

Ide o štandardnú zmenu, pretože nespĺňa žiadne z kritérií stanovených v článku 14 ods. 1 delegovaného nariadenia (EÚ) 2019/33.

DÔVODY:

Toto rozšírenie oblasti výroby si vyžiadali zainteresované strany. Na základe týchto žiadostí vydal riadiaci orgán CHOP správy o agronomických, pôdnych, klimatických a environmentálnych aspektoch parciel s cieľom overiť, či oblasti, ktoré boli predmetom rozšírenia oblasti výroby, zodpovedajú profilu oblasti CHOP, a overiť presné miesto takýchto parciel v relevantnej podoblasti.

Všetky zahrnuté oblasti sa kontrolovali z hľadiska:

— charakteristík výsadby,

— polohy obce a jej blízkosti k existujúcim parcelám a obciam, na ktoré sa vzťahuje označenie pôvodu „Costers del Segre“,

— klimatických a pôdnych vlastností parciel.

Dospelo sa k záveru, že nové obce spĺňajú klimatické a pôdne vlastnosti označenia pôvodu „Costers del Segre“, a teda sa môžu stať jeho súčasťou bez toho, aby bola ovplyvnená kvalita a vlastnosti vína vyrábaného s týmto CHOP.

4. Doplnenie troch odrôd

OPIS:

Doplnili sa odrody Garnacha Peluda, Gonfaus a Sumoll Tinto.

Táto zmena sa týka bodu 6 špecifikácie výrobku a bodu 7 jednotného dokumentu.

Ide o štandardnú zmenu, pretože nespĺňa žiadne z kritérií stanovených v článku 14 ods. 1 delegovaného nariadenia (EÚ) 2019/33.

DÔVODY:

Tieto odrody boli začlenené na základe žiadostí a záujmu rôznych vinárskych podnikov, na ktoré sa vzťahuje toto CHOP. Tieto podniky ich s ohľadom na pôdne a klimatické podmienky považujú za vhodné odrody vzhľadom na vynikajúce výsledky štúdií, ktoré sa vykonali v prípade každej odrody.

Sumoll Tinto: modrá odroda dobre znášajúca sucho pochádzajúca z Katalánska. Odroda so stredným cyklom a so stredne veľkým oválnym hroznom. Červené víno vyrobené z odrody Sumoll Tinto má dobrú kyslosť, trieslovinovú štruktúru a sviežu arómu červeného ovocia so strednou intenzitou tónov. Vína vyrobené z odrody Sumoll Tinto zachovávajú charakter a chute typické pre danú oblasť a kvalita vína nie je použitím tejto odrody nijak ovplyvnená.

Garnacha Peluda: odroda pochádzajúca z Katalánska, silná s pomerne dobrou výnosnosťou. Modré hrozno v kompaktných strapcoch, pričom samotné hrozno je stredne veľké, okrúhle a šedé s hrubými chlpatými listami. Z odrody Garnacha Peluda sa vyrába akostné víno. Vyrábané vína sú výborné, majú arómu a vlastnosti typické pre danú odrodu, vyznačujú sa charakteristickými vlastnosťami červených vín s CHOP „Costers del Segre“ a zároveň si zachovávajú charakter a chute typické pre danú oblasť.

Gonfaus: odroda pochádzajúca z okresu Osona (Katalánsko), ktorá vďaka svojim prirodzeným vlastnostiam dobre znáša sucho. Vína vyrobené z tejto odrody majú ovocnú, intenzívnu a kyslastú arómu. Na základe štúdií sa zistilo, že táto odroda má veľký potenciál na to, aby sa z nej vyrábali akostné vína bez toho, aby sa potlačil charakter a chute typické pre danú oblasť.

5. Zmeny znenia podmienok označovania

OPIS:

Vypustili sa povinné informácie, ktoré sa majú uvádzať na označení vín, a teraz sa stanovuje, že názvy „Denominación de Origen Protegida“ („chránené označenie pôvodu“) a „Denominación de Origen“ („označenie pôvodu“) sa môžu navzájom zamieňať.

Táto zmena sa týka bodu 8.4 špecifikácie výrobku, na jednotný dokument však vplyv nemá.

Ide o štandardnú zmenu, pretože nespĺňa žiadne z kritérií stanovených v článku 14 ods. 1 delegovaného nariadenia (EÚ) 2019/33.

DÔVODY:

Táto zmena je odôvodnená snahou zjednodušiť obsah špecifikácie výrobku a zabrániť nepresnostiam alebo neaktuálnemu obsahu, ku ktorému by mohlo dôjsť v dôsledku prevzatia európskych alebo vnútroštátnych ustanovení platných pre katalánske vína v prípade zmien v právnych predpisoch.

Okrem toho zahrnutie všeobecných ustanovení o všeobecnom označovaní vín alebo akéhokoľvek vína, na ktoré sa vzťahuje CHOP alebo CHZO, do špecifikácie výrobku s CHOP „Costers del Segre“ bolo irelevantné a zbytočné vzhľadom na to, že účelom špecifikácií výrobku je vymedziť príslušné podmienky výroby týkajúce sa označovania pôvodu a špecifikácie výrobku. Preto je vzhľadom na zásady zjednodušovania a regulačnej kvality vhodné odstrániť predmetné prvky.

Porovnávacou analýzou rôznych francúzskych, španielskych a talianskych označení pôvodu sa napokon zistila spoločná črta, a to neuvádzanie odkazu na povinné informácie týkajúce sa označovania vín, ale namiesto toho odkazovanie na nepovinné informácie povolené v rámci predmetného CHOP.

6. Zmeny znenia v súvislosti so spôsobom záruky pre každé balenie

OPIS:

V špecifikácii výrobku sa stanovuje systém záruk, ktorý sa má vzťahovať na každé balenie vína s CHOP. Znenie sa upravilo tak, aby sa umožnil akýkoľvek iný spôsob záruky, na ktorého používaní sa riadiaci orgán tohto označenia pôvodu môže v budúcnosti dohodnúť.

Táto zmena sa týka bodu 8.5 špecifikácie výrobku a bodu 9 jednotného dokumentu.

Ide o štandardnú zmenu, pretože nespĺňa žiadne z kritérií stanovených v článku 14 ods. 1 delegovaného nariadenia (EÚ) 2019/33.

DÔVODY:

Na základe implementácie používania záručnej pečate ako jednorazového identifikačného systému v roku 2019 sa prijalo rozhodnutie nahradiť ostatné systémy kontroly (alternatívy záručnej pečate) všeobecnejšou alternatívou, ktorá by mohla spĺňať akékoľvek potreby, ktoré môžu v budúcnosti vzniknúť.

JEDNOTNÝ DOKUMENT

1. Názov (názvy)

Costers del Segre

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

3. Likérové víno

5. Akostné šumivé víno

8. Perlivé víno

4. Opis vína (vín)

1. VÍNO – biele a ružové

STRUČNÝ SLOVNÝ OPIS

Biele:

Priezračné, so žltkastým alebo zelenkastým nádychom a niekedy s náznakmi oranžovej alebo hnedej na okraji pohára.

Vína musia patriť do týchto rozmedzí/vykazovať tieto hodnoty:

Absorbancia pri 420 nm minimálne 0,05 a maximálne 1,4 a vyššia než absorbancia pri 520 nm.

Absorbancia pri 520 nm maximálne 0,4.

Absorbancia pri 620 nm maximálne 0,1.

Intenzita farby minimálne 0,05 a maximálne 2.

Zakalenie nižšie než 30 NTU (nefelometrická jednotka zakalenia).

Ovocné a/alebo zeleninové, kvetinové a korenisté arómy typické pre odrodu s možnými terciárnymi arómami. Bez nedostatkov.

Vyvážená chuť i dojem v ústach, bez nedostatkov a s dlhým koncom, ktorý trvá dlhšie než päť sekúnd.

Ružové:

Priezračné s ružovkastými, červenkastými a/alebo modrastými tónmi. Vína musia patriť do týchto rozmedzí/vykazovať tieto hodnoty:

Absorbancia pri 420 nm minimálne 0,1 a maximálne 2,5.

Absorbancia pri 520 nm minimálne 0,1 a maximálne 3.

Intenzita farby minimálne 0,1 a maximálne 5,7.

Zakalenie nižšie než 30 NTU (nefelometrická jednotka zakalenia).

Ovocné a/alebo zeleninové, kvetinové a korenisté arómy typické pre odrodu s možnými terciárnymi arómami. Bez nedostatkov.

Vyvážená chuť i dojem v ústach, bez nedostatkov a s dlhým koncom, ktorý trvá dlhšie než päť sekúnd.

Pri vínach „crianza“ je maximálny povolený obsah prchavých kyselín 15 meq/l.

Maximálny obsah oxidu siričitého je 250 mg/l, ak je obsah cukru ≥ 5 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 10,5 Minimálna celková kyslosť 4,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 10 Maximálny celkový obsah oxidu siričitého (v miligramoch na liter) 200

2. VÍNO – červené

STRUČNÝ SLOVNÝ OPIS

Priezračné, s tónmi na škále od červenej a/alebo fialovej po hnedú alebo tehlovú v prípade vín „crianza“. Vína musia patriť do týchto rozmedzí/vykazovať tieto hodnoty:

Absorbancia pri 420 nm minimálne 0,1.

Absorbancia pri 520 nm minimálne 0,1.

Intenzita farby minimálne 3.

Zakalenie nižšie než 80 NTU (nefelometrická jednotka zakalenia).

Bez nedostatkov, ovocné a/alebo zeleninové, kvetinové a korenisté arómy typické pre odrodu s možnými terciárnymi arómami.

Vyvážená chuť i dojem v ústach, bez nedostatkov a s dlhým koncom, ktorý trvá dlhšie než päť sekúnd.

V prípade vín „crianza“ môže maximálny obsah prchavých kyselín s každým stupňom alkoholu nad 11 obj. % a každým rokom zrenia narásť o 1 meq/l až po maximálnu hodnotu 20 meq/l.

Maximálny obsah oxidu siričitého je 200 mg/l, ak je obsah cukru ≥ 5 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11 Minimálna celková kyslosť 4,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 13,33 Maximálny celkový obsah oxidu siričitého (v miligramoch na liter) 150

3. LIKÉROVÉ VÍNO

STRUČNÝ SLOVNÝ OPIS

Víno so žltkastým a/alebo zelenkastým nádychom, niekedy v prípade vín vyrobených z bielych muštových odrôd s náznakmi oranžovej alebo starozlatej farby na okraji pohára. Víno s tónmi od červenej a/alebo fialovej až po možnú oranžovú, hnedú alebo medenú farbu v prípade vín vyrobených z modrých muštových odrôd. Vína musia patriť do týchto rozmedzí/vykazovať tieto hodnoty:

Absorbancia pri 420 nm minimálne 0,1 a maximálne 20.

Absorbancia pri 520 nm minimálne 0,1 a maximálne 20.

Absorbancia pri 620 nm minimálne 0,1 a maximálne 10.

Intenzita farby maximálne 50.

Zakalenie nižšie než 80 NTU (nefelometrická jednotka zakalenia).

Bez nedostatkov, ovocné a/alebo zeleninové, kvetinové a korenisté arómy typické pre odrodu s možnými terciárnymi arómami.

Vyvážená chuť a dojem v ústach, bez nedostatkov.

Maximálny obsah oxidu siričitého je 200 mg/l, ak je obsah cukru ≥ 5 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 15 Minimálna celková kyslosť 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 13,3 Maximálny celkový obsah oxidu siričitého (v miligramoch na liter) 150

4. AKOSTNÉ ŠUMIVÉ VÍNO

STRUČNÝ SLOVNÝ OPIS

Priezračné, so žltkastým a/alebo zelenkastým nádychom a niekedy s náznakmi oranžovej alebo starozlatej farby na okraji pohára. Trvalá prítomnosť reťazca bubliniek. Vína musia patriť do týchto rozmedzí/vykazovať tieto hodnoty:

Absorbancia pri 420 nm minimálne 0,05 a maximálne 1,4.

Absorbancia pri 520 nm maximálne 2.

Absorbancia pri 620 nm maximálne 1.

Intenzita farby minimálne 0,05 a maximálne 2.

Zakalenie nižšie než 30 NTU (nefelometrická jednotka zakalenia).

Bez nedostatkov. Aróma čerstvého ovocia a/alebo zeleniny a/alebo kvetinové arómy s možnou prítomnosťou terciárnych aróm, ktoré vznikajú, keď víno vyzrieva vo fľaši.

Vyvážená chuť i dojem v ústach, bez nedostatkov a s dlhým koncom, ktorý trvá dlhšie než päť sekúnd.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 10,8 Minimálna celková kyslosť 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 13,3 Maximálny celkový obsah oxidu siričitého (v miligramoch na liter) 185

5. PERLIVÉ VÍNO

STRUČNÝ SLOVNÝ OPIS

Oxid uhličitý viditeľný v podobe bubliniek, ale nie peny, farba zodpovedajúca rozsahom absorbancie uvedeným v predchádzajúcich častiach pri každom type vína (biele, červené, ružové).

Ovocné a/alebo kvetinové arómy typické pre odrodu. Bez nedostatkov.

Prítomnosť oxidu uhličitého citeľná na podnebí, dobre vyvážená chuť i dojem v ústach, bez nedostatkov a s dlhým koncom, ktorý trvá dlhšie než päť sekúnd.

Obsah oxidu siričitého rovnaký ako pri bielych, ružových a červených vínach.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 10 Minimálna celková kyslosť 3,5 v miliekvivalentoch na liter Maximálny obsah prchavých kyselín (v miliekvivalentoch na liter) 10 Maximálny celkový obsah oxidu siričitého (v miligramoch na liter)

5. Vinárske výrobné postupy

5.1. Osobitné enologické postupy

1. Osobitný enologický postup

Na získanie muštu alebo vína sa vyvíja primeraný tlak, aby došlo k oddeleniu dužiny od matolín a zároveň sa zabezpečilo, aby výnos z každých 100 kg hrozna bol maximálne 75 litrov vína.

5.2. Maximálne výnosy

1.

16 000 kilogramov hrozna na hektár

2.

120 hektolitrov na hektár

6. Vymedzená zemepisná oblasť

Oblasť výroby vín s CHOP „Costers del Segre“ tvorí sedem podoblastí:

Podoblasť Artesa de Segre zahŕňa tieto obce:

— Algerri

— Alòs de Balaguer

— Artesa de Segre

— Balaguer

— Castelló de Farfanya

— Foradada

— Menàrguens

— obvod Montclar v obci Agramunt

— katastrálne územia 5 (parcely 399, 400, 401 a 402) a 7 (parcela 90) v obci Cubells

— Os de Balaguer

— Vilanova de Meià

— La Sentiu de Sió

Podoblasť Urgell zahŕňa tieto obce:

— Penelles

— Preixens

— katastrálne územia 2 (parcela 7), 3 (parcela 75), 4 (parcela 25) a 13 (parcela 93) v obci Ivars d’Urgell

Podoblasť Garrigues zahŕňa tieto obce:

— Albi

— Arbeca

— Bellaguarda

— Cervià de les Garrigues

— Espluga Calba

— Fulleda

— La Floresta

— La Pobla de Cérvoles

— Els Omellons

— Tarrés

— Vinaixa

— El Vilosell

— katastrálne územia 5 (parcela 487), 12 (parcely 14, 15, 16, 33, 34 a 37) a 13 (parcely 3, 4 a 5) v obci Juneda

— katastrálne územia 9 (parcely 30 a 96), 21 (parcely 114, 165 a 167) a 22 (parcely 118, 119 a 120) v obci Borges Blanques

— L’Albagés

— katastrálne územia 2 (parcely 57, 66, 499 a 9002) a 6 (parcely 317, 318, 319, 320 a 597) v obci Juncosa

— katastrálne územia 1 (parcela 27) a 3 (parcely 97 a 222) v obci Llardecans

Podoblasť Pallars zahŕňa tieto obce:

— Tremp (bývalá obec), ako aj Gurb, Palau de Noguera, Puigcercós, Suterranya a Vilamitjana (obvody obce Tremp)

— katastrálne územia 1 (parcely 509 a 556), 3 (parcely 37, 190, 191, 219, 222, 226, 233, 248, 315 a 318), 12 (parcely 146, 151, 161, 163 a 175), 13 (parcely 17, 93, 127 a 204) a 17 (parcela 212) v obci Conca de Dalt

— oblasť Castell de Mur, podokresy Cellers a Guàrdia de Tremp

— oblasť Gavet de la Conca, podokresy Sant Cristòfol de la Vall, Sant Martí de Barcedana a Sant Miquel de la Vall

— podobvody Conques, Figuerola d’Orcau, Orcau-Basturs a Sant Romà d’Abella v obci Isona i Conca Dellà

— katastrálne územie 4 (parcely 24, 25, 26, 29, 42, 43, 45, 46, 49, 50 a 65) v obci Pobla de Segur

— katastrálne územia 1, 2, 3, 4, 5 a 6 v obci Llimiana

— katastrálne územie 3 (parcely 17, 28, 29, 37, 300 a 301) v obci Rialp

— Salàs de Pallars

— katastrálne územia 3, 4, 5 a 6 v obci Talarn

— katastrálne územia 3 (parcely 201, 202, 203, 220, 223, 225, 325 a 330) a 2 (parcely 273 a 276) v obci Sort

Podoblasť Raimat zahŕňa tieto obce:

— jednotka populácie známa ako Raimat na území obce Lleida

— katastrálne územia 1 (parcely 162 a 181) a 2 (parcela 143) v obci Almacelles

Podoblasť Segrià zahŕňa tieto obce:

— Alcarràs: katastrálne územia 6 (parcely 9017, 9022 a 9005) a 15 (parcely 3, 57, 9001, 9003, 9004, 9007 a 2027)

— Alfarràs

— katastrálne územie 5 (parcely 25, 180, 181, 193, 196 a 280) v obci Almacelles

— Almenar

— Gimenells i el Pla de la Font

— katastrálne územia 1, 2, 7 (parcely 230, 231, 232, 307, 309, 310 a 311) a 8 (parcela 337) v obci Lleida

— katastrálne územia 11 (parcely 6, 7, 8 a 9005) a 12 (parcela 9006) v obci Torrefarrera

Podoblasť Valls del Riu Corb zahŕňa tieto obce:

— L’Ametlla

— Belianes

— Ciutadilla

— Granyanella

— Granyena de Segarra

— Guimerà

— Maldà

— Montoliu de Segarra

— Montornès de Segarra

— Nalec

— Omells de Na Gaia

— Preixana

— Sant Martí de Riucorb

— Tàrrega

— Vallbona de les Monges

— Vallfogona de Riucorb

— Verdú

— katastrálne územia 4 (parcela 92) a 6 (parcely 42, 43, 44, 45, 46, 47 a 48) v obci Vilagrassa

Ani jedna parcela patriaca do zemepisnej oblasti, na ktorú sa vzťahuje CHOP „Costers del Segre“, sa nevylúči v dôsledku prípadnej zmeny administratívneho rozčlenenia oblastí, vyvlastnenia alebo zmien hraníc obcí, ktoré v súlade s platnou legislatívou vykoná miestna samospráva.

7. Hlavné muštové odrody

AGUDELO – CHENIN BLANC

ALARIJE – SUBIRANT PARENT

ALBARIÑO

CABERNET FRANC

CABERNET SAUVIGNON

CHARDONNAY

GARNACHA BLANCA

GARNACHA PELUDA

GARNACHA TINTA

GARNACHA TINTORERA

GEWÜRZTRAMINER

GODELLO

GONFAUS

MACABEO – VIURA

MALBEC

MAZUELA – SAMSÓ

MERLOT

MONASTRELL

MOSCATEL DE ALEJANDRÍA

MOSCATEL DE GRANO MENUDO

PARELLADA

PETIT VERDOT

PINOT NOIR

RIESLING

SAUVIGNON BLANC

SUMOLL TINTO

SYRAH

TEMPRANILLO – ULL DE LLEBRE

TREPAT

VERDEJO

VIOGNIER

XARELLO

8. Opis súvislostí

8.1. Víno

Osobitné a presne vymedzené črty CHOP „Costers del Segre“, napríklad zemepisný pôvod a vzdialenosť od Stredozemného mora a Pyrenejí, podmieňujú kontinentálny ráz podnebia s výraznými sezónnymi a dennými výkyvmi teploty, ako aj vegetačné cykly typické pre túto oblasť a ovplyvňujú tak vlastnosti zberaného hrozna.

Prírodné faktory oblasti umožňujú zachovanie tradičných odrôd i zdokonalenie neautochtónnych odrôd zavedených po napadnutí vinohradov fyloxérou. Preto sa na tomto území pestuje tak veľa rozmanitých odrôd, čo znamená, že výrobky môžu vykazovať rôzne odrodové zloženie.

Pokiaľ ide o ľudské faktory, táto oblasť sa pýši dlhou tradíciou pestovania vína, čo dokladajú písomné historické pramene i zachované fyzické štruktúry, a zároveň nadšením pre nové prelomové techniky.

Nočné teploty v oblasti CHOP „Costers del Segre“ sú v čase dozrievania hrozna mimoriadne nízke – spravidla sa pohybujú na úrovni 15 °C, v neskoršej fáze klesajú na 2 – 10 °C. Výsledkom sú vína s vysokou kyslosťou a intenzívnymi chuťami, ktoré sa odlišujú od vín z iných regiónov. Primárne arómy bielych vín z podoblastí s miernymi svahmi vykazujú ovocný nádych, z vyššie situovaných podoblastí zas kvetinový nádych. Pri červených vínach sa prírodné podmienky prejavujú v skutočnom obsahu alkoholu, vôni a chuti. Všetky tieto faktory zachovávajú charakteristickú kvalitu vín, ktorá vzniká v dôsledku nízkych nočných teplôt. Vína s takýmito vlastnosťami nie je možné vyrábať v iných regiónoch.

8.2. Akostné šumivé víno

Šumivé víno vyrábajú niektoré vinárske podniky tradičnou metódou už od začiatku minulého storočia.

Primárne arómy bielych vín používaných na výrobu tohto šumivého vína z podoblastí s miernymi svahmi vykazujú ovocný nádych, z vyššie situovaných podoblastí zas kvetinový nádych.

Výrazné denné teplotné výkyvy počas cyklu dozrievania sa podpisujú na vzniku vín s výraznými vlastnosťami, vyššími úrovňami kyslosti a intenzívnymi kvetinovými arómami. Tieto faktory spolu s ľudskými faktormi (teda pridržiavanie sa tradičných výrobných metód) a prírodnými faktormi (ktoré umožňujú zachovávanie pôvodných odrôd a prispôsobovanie cudzích odrôd) sa podieľajú na kvalite osobitných akostných šumivých vín tohto CHOP.

8.3. Likérové víno

Výroba likérových vín s CHOP „Costers del Segre“: vyššie denné teploty spolu s nízkym úhrnom zrážok v jesennom období umožňujú odklad zberu, vďaka čomu sa získava hrozno s vysokým obsahom cukrov. Vďaka týmto mimoriadnym klimatickým podmienkam vznikla tradícia výroby likérového vína z neskoro zberaného a čiastočne zhrozienkovaného hrozna. Pôdny druh umožňuje zber odrôd používaných na výrobu týchto vín za optimálnych podmienok bez toho, aby hrozno prezrelo.

8.4. Perlivé víno

Vysoká kyslosť a intenzívne kvetinové arómy perlivých vín s CHOP „Costers del Segre“ sú výsledkom výrazných teplotných výkyvov počas dozrievania hrozna, ktoré môžu často presiahnuť až 15 °C.

9. Iné základné požiadavky (balenie, označovanie, iné požiadavky)

Právny rámec:

vnútroštátne právne predpisy

Druh ďalšej podmienky:

ďalšie ustanovenia týkajúce sa označovania

Opis podmienky:

Balenia používané pri uvádzaní výrobkov s označením pôvodu „Costers del Segre“ na trh sa musia označovať jednotným spôsobom. Môže ísť o záručnú pečať alebo systém kontroly, o ktorom rozhodol riadiaci orgán CHOP. Bez ohľadu na zvolenú metódu označenia musí byť postupom, ktorý stanoví riadiaci orgán, zaručená vysledovateľnosť výrobkov.

Odkaz na špecifikáciu výrobku

http://incavi.gencat.cat/.content/005-normativa/plecs-condicions-do-catalanes/Arxius-plecs/PC-Costers-del-Segre-2020-control-canvis-AM04.pdf

(1) Ú. v. ES L 9, 11.1.2019, s. 2.